


	[bookmark: _Hlk238117314][bookmark: _Hlk238118558]     «Жамбыл облысы әкімдігінің жер
 қатынастары басқармасы» КММ-нің
 2026 жылғы 12 тамыздағы
 № 20-ө  бұйрығына 2-қосымша  



	Әкімшілік рәсімді жүзеге асыру жөніндегі нұсқаулық

	 Жер участкелеріне сервитут (жария, қауымдық сервитут) белгілеу туралы шешім қабылдау

	1
	Әкімшілік рәсімді жүзеге асыратын әкімшілік органның атауы, лауазымды тұлғаның Т.А.Ә. 
	«Жамбыл облысы әкімдігінің жер қатынастары басқармасы» КММ-і

	2
	Өтінішті қабылдау және (немесе) әкімшілік актіні шығару жөніндегі ақпараттық жүйе
	 «Е-Өтініш» ақпараттық жүйесі / «Құжатайналым» жүйесі/ немесе кеңсе арқылы Тараз қаласы, Желтоқсан №78 үй

	3
	Қарау нысаны
	Электрондық немесе қағаз түрінде

	4
	Әкімшілік органның және ақпараттық жүйенің жұмыс кестесі
	Дүйсенбі – Жұма, 09:00 – 18:30 (түскі үзіліс: 13:00 – 14:30). Демалыс күндері: сенбі, жексенбі және мереке күндері.

	5
	Әкімшілік рәсімді жүзеге асыруды реттейтін нормативтік құқықтық акт
	ҚР Жер кодексі (67, 69-баптар), ҚР Әкімшілік рәсімдік-процестік кодексі (ӘРПК).

	6
	Қаралуы қажет құжаттардың тізбесі
	1. Белгіленген нысандағы өтініш/өтінішхат.

2. Жария немесе қауымдық сервитут белгілеу қажеттілігінің жобасы

3. Жер учаскесінің схемасы немесе кадастрлық жоспары (сервитут қолданылатын шекарасы көрсетілген).

4. Өтініш берушінің заңды/жеке тұлға ретіндегі куәландырушы құжаттары.

	7
	Қарау мерзімі
	Өтініш тіркелген күннен бастап 15 жұмыс күні ішінде (мән-жайларды қосымша зерделеу немесе қоғамдық талқылау талап етілсе, 2 айдан аспайтын мерзімге ұзартылуы мүмкін).

	8
	Мемлекеттік баж мөлшерлемесі (бар болса)
	Тегін (мемлекеттік баж немесе төлем қарастырылмаған).

	9
	Қарау тәртібі
	1. Өтінішті тіркеу және құжаттардың толықтығын тексеру- 1 жұмыс күні

2. Жария сервитут белгілеу негіздерін зерделеу- 1 жұмыс күні

3. Сервитут белгілеу туралы жергілікті атқарушы органның қаулысының қабылдануы- 7 жұмыс күні

4. Өтініш берушіге шешімді (қаулыны) немесе дәлелді бас тартуды жолдау-3 жұмыс күні.

5. Азаматтарға арналған үкімет» мемлекеттік корпорациясы» КЕ АҚ арқылы жылжымайтын мүлік кадастырында тіркелуі  - 3 жұмыс күні

	10
	Қарау нәтижесі
	Жер учаскесіне жария (қауымдық) сервитут белгілеу туралы әкімдік қаулысы немесе бас тарту туралы дәлелді жауап.

	11
	Қанағаттандыру үшін негіздер
	Халықтың, мемлекеттің немесе жергілікті қауымдастықтың мүдделерін қамтамасыз ету қажеттілігі (өткелдер, инженерлік коммуникациялар тартылуы, геологиялық жұмыстар, су ресурстарына қол жеткізу т.б.) және оның НҚА талаптарына сәйкес келуі.

	12
	Қараудан бас тарту үшін негіздер
	1.  Ұсынылған құжаттардың немесе олардағы деректердің (мәліметтердің) толық еместігі немесе бұрмаланғандығы.
2.  Жария сервитут белгілеудің негізсіздігі 
3.  Сұралып отырған сервитуттың ҚР заңнама талаптарына, қала құрылысы регламенттеріне немесе жерді пайдаланудың нысаналы мақсатына қайшы келуі.
4.  Сервитут белгілеу нәтижесінде жер учаскесін өз нысаналы мақсаты бойынша пайдаланудың мүлдем мүмкін болмауы (бұл жағдайда жерді мемлекет мұқтажы үшін сатып алу рәсімі жүргізілуі тиіс).

	13
	Салалық заңдардың және өзге де НҚА ерекшеліктерін ескере отырып, шағым жасау тәртібі
	Әкімшілік актіге немесе әкімшілік әрекетке (әрекетсіздікке) шағым ӘРПК-нің 91-бабына сәйкес жоғары тұрған әкімшілік органға (Жамбыл облысының әкімдігіне) жүгінген тұлғаға әкімшілік актінің қабылданғаны туралы белгілі болған күннен бастап 3 ай ішінде беріледі.

	14
	Әкімшілік рәсім шеңберінде қолданылатын ӘРПК талаптары
	Тіңдалу құқығын қамтамасыз ету (теріс шешім қабылданар алдында өтініш берушіге алдын ала тыңдау өткізу), әкімшілік рәсімді жүзеге асырудың ашықтығы, негізділік және мөлшерлестік принциптерін сақтау.

	15
	Сот практикасына байланысты ерекшеліктер
	МАӘС практикасында жария сервитут пен жеке меншік иесінің құқықтары арасындағы теңгерім тексеріледі. Егер сервитут жер учаскесін пайдалануға айтарлықтай кедергі келтірсе, жер иесі шығындарды өтеуді немесе учаскені мемлекеттің сатып алуын талап етуге құқылы.

	16
	Қозғалған мәселенің ерекшеліктерін ескергендегі өзге де талаптар
	Қабылданған жария немесе қауымдық сервитут белгілеу туралы шешім «Азаматтарға арналған үкімет» мемлекеттік корпорациясы» КЕ АҚ арқылы жылжымайтын мүлікке құқықтардың мемлекеттік тізілімінде міндетті түрде тіркелуі тиіс.

